Aguestes paraules estonèren fòrça ath patron dera casa, e mos didec: “Com ei possible qu’ad aguest joen, que ven d’arribar en Bagdad, li shòrde era preséncia d’aguest barbèr qu’ei aciu?” Alavetz toti es convidadi mos dirigírem ath joen, e li didérem: “Conda- mos, se te platz eth motiu dera tua repulsion contra aguest barbèr.” E eth responec: “Senhors, aguest barbèr de cara de quitran e anma de betum siguec era causa d’ua aventura extraordinària que m’arribèc en Bagdad, era mia ciutat, e aguest maudit n’a tanben eth tòrt de qué jo siga coish.